ŉ Kongres vir wiskunde- en Afrikaans huistaal-onderwysers met kenners van regoor die wêreld, word binnkort aangebied om onderwysers die geleentheid te gee om hul vaardighede op te skerp.
“Dit is ŉ geleentheid vir onderwysers om ŉ bietjie ekstra gehalte-opleiding te ontvang. Omdat onderwysers hulle tyd gedurende vakansie afstaan om die kongres by te woon, gaan ons vir hulle ŉ waardevolle kongres aanbied,” sê Hannie Viljoen, onderwysspesialis by Helpende Hand.